الفندق: روز جاردن للشقق الفندقية - البرشاء
 التقييم: “مكتوب فوق امنح تقييمك عنوان”. السلام عليكم. ليست اول مرة لون تكون اخر مرة. أوصي به للعوائل المحافظة. يكفيني انه خالي من كل أمور المسخرة لا يوجد به لا كحول ولا اي شي خادش للحياء او مخالف للدين. مكان إقامة عائلي بحت. قريب لمحطة المترو (محطة شرف دي جي) تبعد ٣٠٠ متر فقط لا غير مما يغني عن استخدام التاكسي او سيارة الفندق. قربه من مجمع الإمارات يبعد تقريبا ١٠ دقائق سيرا على الأقدام. هدوء داخل المبنى لأبعد الحدود النت جيد نسبيا لكنهم يسمحوا بإستخدامه لجها زين فقط لكل غرفة وممكن يفتحوه لأكثر من جهازين لو تم الطلب منهم. الأثاث جيد لدرجة جيد جداً ونظافته مقبولة بنسبة ٩٠ ٪. طاقم العمل من موظفين في الاستقبال لعمال النظافة كلهم بشوشي ومتعاونين ودائما مبتسمين الا واحد في الاستقبال تحس انك سارق حلال اهله دايم مكشر واذا سلمت يناظر يشوف الواحد قبل لا يرد ويفكر بعدها يرد السلام او لا. ولا مرة شفته مبتسم في المرتين اللي اقمت فيها. المهم المكان يستحق نسبة ما بين ٩٥ الى ٩٨ ٪ تقييمي له والسبب راح اكتبه في المربع الاحمر. هعمتفهمين ومتساعدين في الحضور المبكر والخروج المتأخر ولا عندهم اي مشكلة اذا ما كان هناك من ينتظر الحجز ولا يوجد غرف شاغرة او على الاقل هذا اللي شفته انا وحصل معاي. في المرة الاولى وصلت قبل الوقت بساعتين وعطوني الغرفة وفي المرة الثانية طلعت بعد انتهاء الوقت بساعتين لا وبعد خلوني اجلس في المقهى حقهم بدون ما اطلب شي وانتظر واعين من الله خير واخذ راحتي انا واهلي واطفالي. شكرا لكم روز قاردن على التفهم. للي ما يعرف المكان ولا شافهيوجد في نفس المبنى على الشارع العام محل ورود وازهار ومكتب تأجير سيارات وفيه محل يركبوا فيه ديكور بعدني ما اعرف ويش راح يكون وصيدلية ومطعم فول وفلافل ومطعم معجنات وشاورما ومطعم رزفي الشارع المقابل سوبر ماركت وصيدلية ومطعم مندي وفي المبنى اللي جنب روز قاردن مغسلة ملابس وبقالة وفي الشارع المقابل لهم هم فيه بقالة ومطعم ومقهىيعني بإختصار كل ما يحتاجه الشخص هو وعائلته خصوصا اذا كان عندهم اطفال. للأسف تكرر لي نفس موضوع المرة السابقة اللي هو تأخرهم في احضار سرير الاطفال مع اني وقت الحجز بلغتهم برسالة بتجهيز الغرفة وتحضيرها بسرير الاطفال قبل الوصول لأن وصولنا راح يكون متأخر في الليل ولا نبي العطلة ومحتاجين للراحة. المرة السابقة اللي هي في العام الماضي كان التأخير تقريبا ٤٥ دقيقة الى ساعةهالمرة التأخير قارب للساعتين وانا كل شوي اتصل والموظف يقول دقايق وهو عندك وبعدين صار ما يرد على التلفون ولما نويت البس وانزل له بعد مالبست ثوبي وانا رايح جهة الباب دق الجرس وجابوا السرير هذي الشغلة فعلا تعبتني وزعلتني اما غير كذا مافيه الا اني في الليلة الاولى شفت ذبانتين صغار وما نحكم على المكان بعدم النظافة لأن طول اقامتي ما شفت غيرهم مع العلم بأن الاقامة كانت ٩ ليالي ب ١٠ ايامالسعر في ايام العيد يتضاعف ٣ مرات تقريبا بس اهم شي الراحة